정조 13년 · 목
南部幼學李鍾淳爲其父加資事淸安幼學劉彦宅鎭川幼學劉宅中西部閑良李學懋順天幼學鄭煥奎爲其祖加資事振威幼學元復常西部幼學申在漢南原幼學金樂珪長湍幼學禹世準龍仁幼學鄭奕濟楊根幼學李宜孫楊根幼學趙東爀廣州幼學尹顯相大興幼學朴亮煥陽城幼學崔秉玉春川幼學李鋏醴泉幼學嚴尙孝長湍幼學趙世珪稷山幼學金載徽廣州幼學李德仁原州幼學申㫾開城府幼學李命大廣州幼學金時暹坡州幼學白師中南原幼學申義宅東部良人李光濟楊州幼學韓宗燁稷山幼學沈命稷狼川幼學金継喆陰竹幼學金廷耇南部幼學李憲吉南陽幼學徐有謹竹山幼學朴瑞豊竹山幼學權瑢龍仁幼學李宜春谷山幼學李師默平山幼學李貞弼廣州幼學李成憲南陽幼學韓命紹廣州幼學李德興長湍幼學尹東翼春川幼學李法萬開城府幼學李陽郁豊德閑良劉泰昌瑞山幼學李晟源廣州幼學李重光西部幼學尹之五長湍幼學金弘璧衿川幼學李春載廣州幼學韓宅維金川軍官金德實楊州幼學吳偉廣州忠義衛金德守安峽幼學金聖濟洪川幼學龍有瑞爲其父加資事富平幼學李命五爲其母封爵事南部童蒙朴信源中部副司果張漢相中部生徒洪得輿爲其父加資事南部幼學黃學洙爲其先祖忠愍公進復戶出給事西部前守門將李喜大爲其旁祖故領議政龜城君浚修塚香火事南原幼學金啓鐸爲其先祖旌褒事晋州幼學河學浩爲其母烈行回啓事積城選武軍官崔泰慶爲其先祖旌褒事長城幼學李得元爲其先祖文靖公隨別立祠宇事坡州校生史良得爲其父旌褒事潭陽幼學南極燁爲其曾祖夢龜孝行覆啓事忠州故學生李心簡奴卜萬爲其上典申氏旌褒事陜川幼學文周郁奴次元爲其上典李氏旌閭事黃海道幼學趙成揆等平山故士人李簮旌褒事全羅道生員奇泰源等靈光故士人李馝遠旌褒事坡州幼學趙心鎭等同鄕故學生南宮栻旌褒事金堤幼學尹世衡等同郡故學生羅綜旌褒事靈光幼學李元達等同郡烈婦金氏孝婦金氏旌褒事海州幼學金錬精等同郡故士人白受章旌褒事靈光幼學李舜奎等同郡士人奇偶星旌褒事楊州幼學李忠彬同郡故學生李玄錫旌褒事全羅道幼學任希聖等長城幼學金必重貤褒事白川進士趙熽等同郡故士人柳德懋旌褒事長湍幼學禹宅仁等本府故學生金世振贈職事南原幼學金樂行等同邑故學生吳興業褒贈事京畿幼學李儁等麗朝忠臣閔普文追享事京畿黃海兩道幼學文龍海等幼學文命集定爲忠宣公文益漸嫡嗣事全羅道幼學羅錫祚等故府使魯認旌褒事果川幼學金錫麟等故忠臣崔夢亮廟享事泰仁幼學金奎錫等興德故及第金錬玉贈爵事前府使曺命楫出繼子克伊罷歸本家事南部前牧使金㷞潭陽幼學呂善伯繼後事西部前縣監申達夏爲其高祖平寧君景緩立後事東部幼學金菜上洛府院君金士衡立後事開城府幼學李泰輝七寸叔春榮立後事驪州幼學洪致亨十一寸曾孫秉恒立後事泰仁幼學金鎰彦七寸侄憲泗立後事晋州幼學河淸浩四寸兄漸浩立後事龍仁幼學魚用默兄用運立後事西部幼學尹命炫族曾孫元錫立後事寶城故學生金德夏妻任氏楊州故學生金重光妻李氏爲其夫立後事振威閑良崔昌大爲其父殺獄詳査事北部閑良金曰得龜城幼學崔鳳鶴北部良人李春源三和幼學梁世漸中部童蒙李福根永興幼學劉碃機張幼學鄭錫範爲其父定配放釋事長湍良女韓召史北部良女高召史黃州良女梁召史爲其夫定配放釋事連山幼學金義大麻田幼學李益亮西部幼學安錫良積城幼學李元恒驪州幼學鄭珣豊德幼學金世郁楊州幼學李明世坡州幼學洪翼休石城幼學柳瑚開城府寡女金召史忠州幼學李國柱山訟事五部閑良金由潗等西郊改尺量事南部幼學李寅郁爲其父義寛老職加資事敎以旣有先朝兩次特敎調用之承傳則何不收用乎令吏判招見詳問後草記加平幼學申晊爲其父思億老職加資事敎以遺漏可訝令該曹詳考帳籍後日政加資下批同福幼學柳源和爲其父春達老職加資事敎以老人之事不可遲待回啓令該曹相考帳籍待後政加資卽爲下批以上吏曹平壤幼學金尙權爲其父國瑚殿試許赴事敎以令兵判詳考伊時都試啓本回啓文蹟果如渠言草記稟處兵判各司貢物主人李敏基等兩南八邑大同純布不入於貢價磨鍊事敎以欲蘇南民之瘼反貽貢人之弊此已不可昨於路上亦有詢問後當査處之命大抵以布換納在外邑之民雖似有益品亦有精麤長短若於上納之際吏緣爲奸則其直無減於前其弊又反乃龠此不可不深量處之令戶惠堂知悉從長善處平安道撥軍金載倜等監兵營儲留錢許貸事敎以往復道臣從長決處海州幼學朴覆慶等邑弊釐革事敎以招問狀頭後日登對稟處奉常寺熟手洪膺慶等差役時糧費變通事敎以往復該寺提調從長善處南部幼學李廷寅先祖順平君祠宇奉安無處事敎以戶判摘奸決處楊州良人申天福香炭錢依定式收納楊州事敎以令該判査實決給俾無更訴之弊西部幼學宋潾舊基還退事敎以査處後草記內氷庫契人張聖民等班戶私氷禁止事敎以査處楊州幼學成德修旁先祖三問家宅還給事敎以摭實草記豊基鳴鳳寺僧采玉等胎封四標內執卜山獵禁斷及本邑紙役蠲減事敎以定式之後如是一向貽弊該邑事萬萬駭然況本寺所重專爲景慕宮胎峯則事體亦豈可不念而若能十分顧護寧有寺僧之號籲嚴關該道期於蘇弊昌平幼學梁錫圭故縣監李興浡等旌褒事敎以原情雖違常格曾經道伯一番招問事實可也咸昌幼學李齊鴻等果川孝寧大君墓位免稅十結內衿川五結付果川地部收稅出給事敎以査實推給事分付銀溪驛直路六站吏卒金象鼎等驛位田還退及平陵祥雲兩驛入居錢依乙丙年例充數劃給事敎以往復本道期於釐弊以上戶判驪州閑良李聖福本邑大同上納專委舡人不勝支堪事敎以從長査處俾無稱冤之弊咸陽忠翊衛徐有源番布以本色捧上事敎以從長稟處以上有司堂上楊州坡州民人等諺狀楊坡之境虎巖燒灰勿禁事敎以旣經道伯京尹往復道臣査處仁川童蒙河景憲渠父滯囚決放事敎以旣經道伯往復道伯査處開城府幼學金光彩山訟原情敎以原情則違格雖不如例啓下卿素知本府事往復守臣役長決給俾無更訴之弊中部通德郞金亨道御筆奉獻事敎以招問事蹟又問渠役名後日入侍時以奏豊德幼學閔鼎爀元敬王后遺址植松檜竪碑事敎以旣經守臣從長決處之意往復時守臣以上檢校直提學司圃署貢人李德顯等代給圃田打量事敎以令該署提調從長善處司圃提調北部童蒙具禮承爲其父彝錫定配蒙放事敎以觀於原情可知其自作自筆渠之情理在所軫念誤打之罪足以懲礪依願放送事分付該府全州幼學李徽鑑爲其父基正定配放釋事敎以其叔蒙釋其父宜宥依願放送事分付以上義禁府西部金士奉橫被壓良之冤事敎以査處高陽郡守○吏曹啓言南部幼學李鍾淳父益煥年八十淸安幼學劉彦宅祖景龍年八十六鎭川幼學劉宅中祖鼎坤年八十七西部閑良李學懋祖重珍年八十順天幼學鄭煥奎祖冽年八十六振威幼學元復常父權年八十西部幼學申在漢父㯳年八十一南原幼學金樂珪父硈年八十四長湍幼學禹世準父鼎鉉年八十九龍仁幼學鄭奕濟父鏘年八十四楊根幼學李宜孫父鼎鉉年八十九楊根幼學趙東爀父希壽年八十廣州幼學尹顯相父國馨年八十六大興幼學朴亮煥父宗國年己酉二月八十六陽城幼學崔秉玉父必泰年八十三春川幼學李鋏父仁基年八十九醴泉幼學嚴尙孝父重昌年八十二長湍幼學趙世玨父尙衝年八十八稷山幼學金載徽父▣年八十一廣州幼學李德仁父世根年八十四原州幼學申㫾父思問年八十九開城府幼學李命大父思允年八十二廣州幼學金時暹父聖徵年八十六坡州幼學白師中父尙昱年八十一南原幼學申義宅父思相年八十五東部良人李光濟父就蕃年八十八楊州幼學韓宗燁父世謙年八十一稷山幼學沈命稷父霶年八十狼川幼學金繼喆父光悅年八十七陰竹幼學金廷耇父光玉年八十一南部幼學李憲吉父英幹年八十三南陽幼學徐有謹父東修年八十八竹山幼學朴瑞豊父凝道年八十九竹山幼學權瑢父怡年八十五龍仁幼學李宜春父世柱年八十一谷山幼學李師默父元植年八十六平山幼學李貞弼父壽仁年八十一廣州幼學李成憲父▣年八十二南陽幼學韓命紹父道文年八十五廣州幼學李德興父廷雲年八十五長湍幼學尹東翼父就觀年八十四春川幼學李法萬父鎰年八十五竝願被加資之典矣士庶年八十除一階元有階者加一階載在法典請依此施行允之又啓言開城府幼學李陽郁父嘉義徽東年九十三而今番文蔭武加資之時獨未霑天恩更加一資俾蒙洪造云豊德閑良劉泰昌父通政時英年七十九願加一資云瑞山幼學李晟源父朝奉志輔年八十三廣州幼學李重光父朝奉載咏年八十二西部幼學尹之五父朝奉榮祖年八十二長湍幼學金弘璧父朝奉景泰年八十二衿川幼學李春載父朝奉奎泰年八十一廣州幼學韓宅維父朝奉命徽年八十六竝願被加資之典徵東以曾經朝官屢被恩資今無可施之典且與今番收錄之擧事件各異則更冀格外之濫賞極陟猥越時英則年未滿八十而冒瀆天聽誠極無嚴志輔等加資旣有年限郞階本非實職以是干恩事係格外上言請竝勿施允之又啓言金川軍官金德實父僉知得聲年八十九楊州幼學吳偉父僉知鼎煥年八十八廣州忠義衛金德守父忠義衛時益年九十二安峽幼學金聖濟父通政錫明年九十洪川幼學龍有瑞父嘉義震熙年九十五竝願被加資之典云富平幼學李命吾母申氏年九十願施封爵之典云而朝官年八十士庶年九十士族婦女年九十每於歲首各道抄啓旣有定式則其所見漏未知有何委折請移關各該道査實報來後稟處允之又啓言南部幼學李寅郁上言判付有令吏判招問草記之命矣招問寅郁父義寛則以爲先朝辛卯聞崇善君灇孫調用之命且於肇慶廟請建儒生入侍時渠以首倡人親承調用之敎而尙未蒙收錄今已年滿八十冀被加資之典云矣取考承傳錄則元無所載且加資之法自有年限格外干恩事涉猥越而年旣八十請施以除一階之典敎以承傳之外聞是事蹟如許年過八十云特給一資○司譯院啓言南部童蒙朴信源上言以爲渠父宗行乙巳隨往冬至使聞雲觀求曆象考成八線表等書故極力求覓多損私財夤緣欽天監曆象考成四十四本八線對數表八本七政日月交食法一本貿得卽納在前譯官之購納曆法至蒙加資之典者已例斑斑而渠父納書多年未蒙一親之澤敢此呼籲云矣所購諸書果是曆家之不可不考而損財私貿誠可嘉援例施賞實合激勸而係關恩典伏惟上裁泛之又啓言中部副司果張漢相上言以爲渠父濂丙午謝恩使以堂上譯官隨往武英殿所藏圖書集成一萬編艱辛購得無弊出來伊時首譯申漢楨濫費公用至被編配而渠父丁酉進香行彼地公用從略停當以四千五百兩定例至今遵行前此購納文書至蒙加資者指不勝屈渠父之所購係是巨秩漢楨以科外加用被罪則渠父之減用宜蒙賞典且渠祖采經丙子年以公用減用特蒙加資之典則渠父之撙節前後一般特令該院加資施賞事有此呼籲云矣新書購貿本非可紀公用略減乃其常職格外干恩殊涉踰濫上言請置之敎以公用撙節無甚可紀萬編購出實合弊勞況鴨綠以東惟有其時出來一秩其在激勸之道何靳一資加施譯官張濂特爲加資又啓言中部司譯院生徒洪得輿上言以爲其父命福庚子聖節使以首譯赴熱河隨使臣參引見後皇帝特下諭旨曰今歲朕七旬萬壽該國具表稱賀業已宣命來使前赴行在隨朝臣一體行禮宴齎其隨表貢物此次卽行收受以申該國慶祝嗣後除歲時慶節正貢外其餘陳謝表章所有貢物槪行停止毋庸備進云云此蓋皇帝特諭非其父所敢效勞者而以前例言之大國凡有蠲減事關除弊故任譯擧蒙賞典而其父則獨未蒙前人所蒙之賞者實有向隅之歎云矣正貢外陳謝表章貢物之槪行停止旣出特諭則從前加資雖非一二援例請賞殊涉猥越請置之敎以彼中特恩移施於譯官事似不襯而已例不止一二渠亦頗幹事務當爲來頭首譯材木照例許施彼人見者亦知此擧出於詑及揆以事面亦無所不可都提調更爲稟處又啓言譯官洪命福上言回啓有更爲稟處之命矣方物永停有異於一時蠲減加例施賞旣關聽聞奬往責來亦合激勸請上裁敎以特爲加資○戶曹啓言南原幼學黃學洙上言以爲七代祖武愍公進殉節於晋州宣廟朝特給五結復戶詳載於備邊司甲午關文及旌忠錄數昨年乙巳自上特命不祧朝家崇報之恩至矣盡矣獨於旣命之復戶尙未仰受蓋緣子孫之零替以致有司之廢閣伏乞特許旣命五結之復俾奉百世之祀云矣當初復戶旣是表忠之典則尙未受出云者未知緣何委折而凡舊功臣賜牌未及受出者勿許追給載在法典賜牌復戶宜無異同請勿施從之又啓言楊州幼學成德修上言以爲傍先祖忠文公三問家宅今爲掌苑署手種庭松尙留古蹟請還給云矣成三問大節實千古一人本署之爲古宅庭松之爲手植亦多著見於先賢文集果非爽實之言而第念朝家之於忠文屢示褒奬一屋之還不還似無關係且與其已疏遠之傍孫鞠蕪荒廢無寧仍屬有官守之公家愛護封植請置之敎以發遣郞官問于大臣稟處○禮曹啓言西部前守門將李喜大爲其十世旁祖故領議政龜城君浚修塚香火等事上言而考見文蹟則龜城君討平李施愛亂立功入相而成宗朝爲逆獄所援引安置於寧海府仍死謫所及至肅廟朝故參判李選陳疏訟冤收議大臣命復勳爵初旣以罪死二百餘年之後始許伸冤則易名之典封墓之恩初非可論又況子孫之爲祖先上言者亦或有之而此則爲其旁祖敢此控訴極涉猥越恐不可許施請上裁敎曰今行多藉卿典故此草記亦甚該詳本事則不但猥越況其旁孫乎初不循例啓下只以事實問於卿者此也大抵龜城之事予嘗惓惓于中才分也事蹟也決不可仍以泯沒死於謫異於坐死且況申雪之恩在於肅廟朝云卽此追惜之聖意有可仰認易名之擧雖未遽議幷與一區塋域任其鞠茂甚非所以記存之意墓地之在何處直孫之爲何人家藏文字古蹟之或有傳來與否卿其採摭更爲草記又啓言取考其家藏譜牒則龜城無子以其被罪不敢立後其墓在於楊州地云龜城之謫死異於坐死誠如聖敎況又旣蒙申雪已復勳爵則今以紀功之聖念追惟先朝之往事使坏土之藏得蒙樵牧之禁者亦惟在上處分而至於李喜大爲其旁祖若欲禁護則修塚香火在渠自爲何待呼籲而顯有藉重之意不無希覬之望宜有科罪以懲日後伏惟上裁敎以卿言好矣李喜大科罪至於龜城墓守塚禁樵等事嚴飭地方官着意擧行以示朝家記存之意又啓言南原幼學金啓鐸上言以爲其六代祖郡守益福及三子壬辰殉節乞蒙旌褒之典云矣益福則以其功勞至除靈光郡守旣蒙恩褒其子瀏則率兵勤王不幸先死澕與沇則甲子之亂募兵募粟未及上京逆亂已平云雖有忠義未及成功追加旌賞非所可論請置之從之又啓言晉州幼學河學浩上言以爲其母烈行斯速回啓云矣其母李氏行蹟前已上言故未回啓而有此上言憑藉前日之批旨不有朝家之禁令此等民習不可仍置疊呈屢瀆之罪請令攸司科治從之又啓言積城選武軍官崔泰慶上言以爲其六代祖露梁僉使淑正壬辰殉節乞令同功一體之人均被天恩云矣旣無公家徵信之文而自以其意杜撰爲說者非但猥越亦甚愚濫請置之猥濫之罪令該曹科治從之又啓言長城幼學李得元上言以爲其十三代祖文靖公李隨別立祠宇永世享祀請令該曹稟處云矣私家廟宇之建與不建豈煩朝家指揮乎不可但以猥越置之而已請令攸司科治從之又啓言坡州校生史良得上言以爲其父振雄孝行卓異請蒙旌褒之典云矣振雄孝行實蹟果然有無屢呈見格與否請令道臣待明年歲首論理狀聞從之又啓言潭陽幼學南極燁上言以爲其曾祖夢龜孝行請令該曹覆啓稟處云矣夢龜孝行事癸卯年間雖有道啓而該曹覆啓不爲許施則今又上言非但猥越民習可駭請置之從之又啓言忠州故學生李心簡奴卜萬上言以爲其上典李心簡妻申氏孝烈卓異特蒙旌閭之典云矣申氏孝烈實蹟果然有無屢呈見格與否請令道臣論理狀聞從之又啓言陜川幼學文周郁奴次元上言以爲其上典文周郁妻李氏烈行特施旌閭之典云矣李氏烈行之卓異曾因道臣之狀請已施給復之恩典又請旌閭事甚猥越請置之從之又啓言黃海道幼學趙成揆等上言以爲平山故士人李簮孝行卓異特施旌褒之典云矣李簮孝行實蹟果然有無屢呈見格與否請令道臣待明年歲首論理狀聞從之又啓言全羅道生員奇泰源等上言以爲靈光故士人李馝遠孝行卓異特施旌褒之典云矣李馝遠孝行實蹟果然有無屢呈見格與否請令道臣待明年歲首論理狀聞從之又啓言坡州幼學趙心鎭等上言以爲同鄕故學生南宮栻孝行卓異特施旌褒之典云矣南宮栻孝行實蹟果然有無屢呈見格與否請令道臣待明年歲首論理狀聞從之又啓言金堤幼學尹世衡等上言以爲同郡故學生羅綜孝行卓異特施旌褒之典云矣羅綜孝行實蹟果然有無屢呈見格與否請令道臣待明年歲首論理狀聞從之又啓言靈光幼學李元達等上言以爲同郡烈婦金氏孝婦金氏孝烈卓異特施旌褒之典云矣兩金氏孝烈實蹟果然有無屢呈見格與否請令道臣待明年歲首論理狀聞從之又啓言海州幼學金錬精等上言以爲同州故士人白受章孝行卓異特施旌褒之典云矣受章孝行實蹟果然有無屢呈見格與否請令道臣待明年歲首論理狀聞從之又啓言靈光幼學李舜奎等上言以爲同郡士人奇偶星孝行卓異特施旌閭之典云矣偶星孝行實蹟果然有無屢呈見格與否請令道臣待明年歲首論理狀聞從之又啓言楊州幼學李忠彬上言以爲同郡故學生李玄錫孝行卓異特施旌褒之典云矣玄錫孝行實蹟果然有無屢呈見格與否請令道臣待明年歲首論理狀聞從之又啓言全羅道幼學任希聖等上言以爲長城幼學金必重孝行卓異特施貤褒之典云矣必重孝行實蹟有無屢呈見格與否請令道臣待明年歲首論理狀聞從之又啓言白川進士趙熽等上言以爲同郡故士人柳德懋孝行卓異特施旌褒之典云矣德懋果以孝行卓絕曾因道臣之狀請旣蒙給復之恩典則又請旌閭事係猥越請置之從之又啓言長湍幼學禹宅仁等上言以爲本府故學生金世振護聖效義依鄭信國孫起南等例均施贈職立祠立碑請令該曹稟處云矣世振損財建廟之功臨亂衛聖之蹟可謂卓異往在辛巳旣因章甫之上言已蒙旌賞之恩典則今此宅仁等上言未色疊施之禁令請置之從之又啓言南原幼學金樂行等上言以爲同邑故學生吳興業依七忠臣例亟施褒贈之典云矣吳興業臨亂殉節之忠已蒙躋配享祀之恩其與七忠臣不爲同贈者未知或有差等而然久遠之事有難輕議請置之從之又啓言京畿幼學李儁等上言以爲麗朝忠臣閔普文追享於表節祠請令該曹稟處云矣社門洞殉節之士非特普文一人今若隨聞隨褒則恩典反歸屑越況不以疏而上言者亦違格例請置之從之又啓言京畿黃海兩道幼學文龍海等上言以爲幼學文命集定爲忠宣公文益漸之嫡嗣造神主立祠宇請令該曹稟處云矣忠宣公文益漸移種木綿衣被生民之澤已有列朝褒嘉之旨又蒙當宁賜額之恩則朝家酬報之典可謂至矣至於定爲不祧之廟施以勳臣之例建廟立主事係變禮有難輕議請置之從之又啓言全羅道幼學羅錫祚等上言以爲故府使魯認依贈判書姜沆例忠孝大節不至湮沒事請令該曹稟處云矣魯認之俘倭至華全節還朝旣有公私文蹟之可證誠亦古今奇偉之人物旣蒙陞資又典郡邑生前酬勞之恩不可謂不行矣久遠之後追加褒贈有難輕議請置之從之又啓言果川幼學金錫麟等上言以爲故忠臣崔夢亮廟享於立殣之地事請令該曹稟處云矣朝家之贈諡貤爵旌褒無憾則雖非俎豆之侑食似無士林之抑鬱請置之從之又啓言泰仁幼學金奎錫等上言以爲興德故及第金錬玉登萬曆甲午第卽赴忠武公李舜臣之陣丁酉九月南海露梁之戰抗義損命其妻梁氏遂赴水而死其子命彥以前主簿病蟄在家不得赴陣亦投身以從母氏鄕人名其所沈水曰全綱沼至今稱之金錬玉及其妻與子特令贈爵旌閭云矣公家文跡無所徵信則不可遽議恩褒請置之從之又啓言前府使曺命楫上言以爲其出繼子克伊罷歸本家事令該曹稟處云矣凡人家繼後之必有兩家父母與受然後始乃自本曹入啓成給禮斜卽是法典當初曺潤根妻金氏上言辭意以爲受諾於養子之生父命楫云故自本曹如例禮斜矣今此命楫之上言則潤根生時初無受諾之事金氏上言歸之誣罔之科兩邊之言俱難取信請使其門長相議歸一後更呈本曹從之又啓言南部前牧使金㷞上言以爲年老無子故十二寸弟前府使爀有子二人次子二孫曾有許與之約而延拖爲事令該曹稟處云矣爀旣有二子又有前言其在繼絕之義似當許施而係是人倫重事請上裁從之又啓言潭陽幼學呂善伯上言以爲同姓八寸兄善中無子而夫妻俱沒臣之第二子喆欲爲繼後而受者無人不得循例禮斜令該曹稟處云矣請特許立後從之又啓言西部前縣監申達夏上言以爲高祖卽振武功臣平寧君景瑗而嫡兄進士峻夏以嫡長主祀夫妻相繼早死且無子故宗中相議以峻夏十寸弟得永第二子鎭豊俾奉不祧之祀而受者無人不得循例禮斜令該曹稟處云矣請特許立後從之又啓言東部幼學金萊上言以爲上洛府院君金士衡奉祀孫鳳義年老無子臣忝居門長詢議諸宗以鳳義十二寸兄故學生世佑第二子胤甫立爲鳳義之後以奉先祖之祀而世佑夫妻俱沒不得循例禮斜令該曹稟處云矣請特許立後從之又啓言開城府幼學李泰輝上言以爲其同姓七寸叔故學生春榮無子夫妻俱沒以其十一寸叔世彰第二子泰夏欲爲繼後而受者無人不得循例禮斜令該曹稟處云矣請特許立後從之又啓言驪州幼學洪致亨上言以爲同姓十一寸曾孫故學生秉恒無子以其四寸兄秉文第二子百燮欲爲繼後而秉恒夫妻俱沒受者無人不得循例禮斜令該曹稟處云矣請特許立後從之又啓言泰仁幼學金鎰彦上言以爲同姓七寸侄故學生憲泗無子而夫妻俱沒以其六寸兄憲哲第二子敏厚欲爲繼後而憲哲夫妻亦爲俱沒與受無人不得循例禮斜令該曹稟處云矣請特許立後從之又啓言晉州幼學河淸浩上言以爲同姓四寸兄漸浩無子以臣第二子益興欲爲繼後而漸浩夫妻俱沒受者無人不得循例禮斜令該曹稟處云矣請特許立後從之又啓言龍仁幼學魚用默上言以爲同生兄通德郞用運無子以其仲兄金城縣令用謙第二子在璿欲爲繼後而用運夫妻俱沒受者無人不得循例禮斜令該曹稟處云矣請特許立後從之又啓言西部幼學尹命炫上言以爲其族曾孫故通德郞元錫以累代奉祀之人無子而夫妻俱沒以元錫三十寸兄故學生喜聃第二子日逵立爲元錫之後嗣相議完定而受者無人不得循例禮斜令該曹稟處云矣請特許立後從之又啓言寶城故學生金德夏妻任氏上言以爲家夫無子而身死同生弟碩夏第二子致九欲爲繼後而碩夏夫妻俱沒與者無人令該曹稟處云矣請特許立後從之又啓言楊州故學生金重光妻李氏上言以爲其夫無子身死故家翁十二寸弟故進士益光第二子達仁欲爲家翁之後懇乞於益光之妻而終不肯許令該曹稟處云矣益光旣有二子族親又非疏遠則相議許施似合繼絕之意而係是人倫重事請上裁從之○兵曹啓言平壤幼學金尙權上言判付有令兵判詳考草記稟處之命矣取考乙未年平安監營別武士都試啓本回啓則閑良金國瑚以片箭沒技果然直赴殿試而考見丙申殿試單子則因傳敎削科初非落榜渠當縮伏不暇而諉以年久漫漶本事唐突上言萬萬駭痛請上言勿施令攸司照法嚴繩敎以其委折爲先更爲査實草記○刑曹啓言振威閑良崔昌大上言以爲丁未正月娶妻而其年霖兩支離故置得松木多積廚中而其時渠父出他冒昏還家索其夕飯則渠妻下廚擧床出來之際蹶仆於松木之根膁肕皮脫卽爲作痂其父母問其所傷則矣妻以年幼之致妄答以媤父之毆打則渠之父母日益含嫌而傷處肆妻以至絕命則妻娚申時金構誣發狀竟至成獄乞令究覈云矣請令道臣親執詳査論理啓聞從之又啓言北部閑良金日得上言以爲渠父世奉隨行驛吏之役矣被誣於屠牛之罪定配於瑞興府伏乞亟令放釋云矣世奉所坐旣不緊重其子之呼籲容或無怪分揀放送之意請分付道臣從之又啓言龜城幼學崔鳳鶴上言以爲渠父守珎與崔能通等五人投錢戲劇成鬨能通爲衆手所毆翌日殞命而翻成誣獄渠父爲元犯乙巳因審理酌配草溪乞蒙宥還云矣渠父之軀命延活罔非國恩則敢以多年被配之設冀倖全釋之恩者極爲無嚴請上言置之從之又啓言北部良人李春源上言以爲渠父枝華以屠牛犯禁之罪定配興海渠之老祖母望切倚門念極添病乞令疏放云矣罪犯旣非深重情理亦足矜惻請放送從之又啓言三和幼學梁世漸上言以爲渠父晟爲推世傳田土與本府富人權徵積年相訟隨處狼狽甲辰秋判書臣鄭民始來按本道時幸得明決訟理快伸不意權徵陰結營裨直以非理好訟嚴刑二次加杖一百定配於文川郡冤限積中兩眼不明伏乞生還故土云矣晟之所犯無甚緊重今姑參恕不害爲疏鬱之政而事係非理屢起爭訟可見奸濫之習一向寛恕則奸民無懲請上言置之從之又啓言中部童蒙李福根上言以爲渠父四同以秋曹之隸誤被援誣定配舒川素抱胸䐧之痛氣息奄奄乞令該曹特爲放釋云矣四同以無役之人冒佩曹隸號牌徒三年定配所犯旣非重科兩載被謫亦足懲罪請放送從之又啓言永興幼學劉磧上言以爲渠父達相以熊川衙客隨往矣隱結錢二百兩官家例爲捧用故使座首盡用於客舍修補縣監不幸身故則吏房朱熀構呈議送又爲上言渠父定配珎山伏乞特爲放釋云矣達相之招權納賂兩載在衙侵虐多端錢貨橫徵殆逾千金邑人謗讟不啻十手許多罪犯無非痛惋乃敢變幻事實縱子呼籲推諉旣故之邑倅尤極狡惡所當嚴治而事係爲父參配放送請上言勿施從之又啓言機張幼學鄭錫範辛祚等上言以爲渠父鄭光復辛致和粗守儒業而本縣校生金致岳圖占鄕校掌議故一鄕齊憤爭先而渠父等獨被其害七耋殘喘謫投他鄕實有難保之慮乞蒙放釋云矣光復等侵斥土主爭任鄕戰之罪已自本道照律嚴處則如許奸頑之類不可遽議疏釋請上言置之從之又啓言長湍良女韓召史上言以爲渠夫申昱與七十老母相依保命本邑劉漢文偸葬先山故呈本官得訟則漢文挾勢翻訟還置落科不得已私自掘移定配江界舅母無依乞蒙放釋云矣私掘之罪係是減死之重律而赴配屬耳縱妻呼籲萬萬猥越請上言置之從之又啓言北部良女高召史上言以爲渠夫朴聖浹以吏曹祭享色書吏丁未冬以享官分差時不善擧行定配於端川府而十歲穉子沈疾夭逝七耋舅母一縷將盡乞賜分揀云矣聖浹因傳敎遠配則不可以情理遽議疏釋請上言置之敎以罪狀雖屬岡赦情境容有可恕與同罪定配享吏放送此後復踵前習當限死嚴刑限己身勿揀赦典以此意享吏等處卿其捉來嚴飭又啓言黃州良女梁召史上言以爲渠夫李命奎以洞人處錢兩相貨事毀言至於官家終至流配已經五載歸期杳然其舅父年過八十呼泣道路特令放釋云矣命奎以海西富民素有牟利之謗赴配湖南多有頑濫之習臣於按道時亦已稔聞不可輕易疏釋請上言置之從之○漢城府啓言連山幼學金義大上言以爲父祖墳山在於定山縣矣乙巳年近村民李惠華偸葬於十步之地渠之兄弟奔告本官理當掘移官前侤音而公然過限故呈訴巡營至有嚴刑囚禁之擧則官門外以枷頭亂築渠兄重傷委頓飮恨而死乞命該道照法卽掘云矣營邑處決之後李惠華之頑拒不掘極爲無據金義大之兄因此山訟飮恨而歿則其所呼冤不是異事卽爲掘移之意請分付該道道臣從之又啓言麻田幼學李益亮上言以爲先代墳山在於本郡矣上年七月武藝別監朴尙驗偸葬於曾祖墳䐉後咫尺之地呈于本官則以爲係是掖屬捉來無路云乞令該府捉送本官刻期掘移云矣朴尙驗起送該邑從公決給之意請分付道臣從之又啓言西部幼學安錫良上言以爲先山在於坡州地昨年李天默乘夜偸葬故屢呈營邑囚督掘移而抵死頑拒同年四月渠又上言京非覆啓伊時本牧使之掘移則天默肆惡力抗同年同月庶從大父佺遭其子婦喪完葬於先塋局內而與天默偸埋之塚逼近天默輩假托鳴冤同年五月天默之弟安默誣罔擊錚同年六月安默之弟寅默又爲擊錚京兆覆啓皆置李家於落科今年正月安默又爲擊錚啓下本道更定査官則査官麻田郡守韓文洪以安默之死友扶抑太甚忽爲反案之計乞命詳覈李天默偸葬之塚卽爲官掘云矣安鍚良李天默等山訟非止一再營邑之前後決折臣府之數次回啓皆置李天默於落科則尙此不掘事甚無嚴而外邑之事有難遙度請令道臣卽速決處從之又啓言積城幼學李元恒上言以爲祖墳與白東旭之曾祖墳相距數百步而又隔一崗臣在襁褓權窆渠父故乙未十月將繼葬於祖墳山側而先遭兒慽葬其下麓則距白山百五步坐立俱不見又況世傳之田而東旭挾勢勒奪又使本官發捕益急臣圖命未暇不得安厝父骸去年九月遭三寸叔母喪葬於前爭之地仍欲繼遷父葬則東旭又爲起訟而本官不問曲直强引前官之誤決劫捧侤音刻期掘移乞令明査不得禁繼葬云矣請令道臣別定査官摘奸公決從之又啓言驪州幼學鄭珣上言以爲七代祖奉城尉元俊卽成宗朝靜順翁主駙馬而內外墓在於果川子孫殘微流萬他鄕不意丁丑年京居故縣監鄭錫章偸葬於白虎內咫尺之地而不卽聞知末梢始來呈官則錫章初不應卞丙午年錫章身死又入葬於稍高之地尤爲切逼故又爲呈官則其家不欲對卞乞令掘移云矣翁主都尉之墓所與他自別鄭錫章之肆然入葬於白虎內切逼之地者極爲無狀前後呈官一不應下亦涉無據請令該道別定査官兩造就卞果如上言辭意則刻期掘移俾爲守護之意嚴飭從之又啓言豊德幼學金世郁上言以爲渠九代祖故參議金子鏗八代旁祖故正言金季衡兩代墳山在於楊州眞官面而山下鄭時鐸偸葬其祖母於渠先祖墓䐉後六十步之地屢年爭訟之際時鐸又遷其祖墓合窆於其祖母墳又埋其父母於堦下故渠於丙午上言該府回啓請定査官詳覈公決允下本道其時道臣定査官摘奸以爲前塚有前牧使容徐之題亦爲容徐新塚刻期掘移云一塚雖掘一塚尙在則山地見失一也伏乞新合偸塚一體掘移云矣年前呼籲已有處決之判付尙無決折事甚未安且況有官位之塚異於匹庶請令道臣別定査官詳覈公決俾無更籲之弊從之又啓言楊州幼學李明世上言以爲渠家後岡東渠守護岡西李學祚主管分界百餘年矣壬寅年渠葬妻於家後渠守護之地則學祚忽然起訟本官摘奸後嚴題退訟甲辰年又窆季父喪過七年後學祚從兄邦祚勸令誣呈營本官刻期掘移又使其子聚黨突入一場作挐欲使劫掘此何氣勢乞蒙天恩有此號籲云矣其間委折有難遙度請令道臣定査官明覈處決從之又啓言坡州幼學洪翼休上言以爲渠高祖及祖與從祖父墳山在於長湍斗有洞禁養守護殆近百年本面居前府使兪碩柱結縛渠墓直偸葬其父母於渠先山案山渠自呈官則其時府使李觀賢只遣鄕所摘奸謂以猝難掘移相與同山云今府使申大顯到任之後又爲呈狀屢乞親審亦不聽施伏乞亟命該府卽爲掘移云矣一邊之言有難取信請令道臣別定査官詳覈公決從之又啓言石城幼學柳瑚上言以爲渠葬母於空闊無主之地守護禁養連山常漢石四孫乘夜偸葬於靑龍四十步之地渠與訟於本官定日掘移則四孫仍爲逃避矣大抵前後八年三訟官三捷昨年二月分該縣監偏聽四孫之慫慂渠兄葬處謂近於石漢壓葬捉囚渠叔侄三人刻期掘移伏乞令道臣詳査公決云矣八年相訟閱三訟官而皆得捷尙未掘移必有委折請以別定剛明官更爲嚴査決給之意分付該道道臣從之又啓言開城府寡女金召史上言以爲夫家先墳累百年守護之地本府權吏尹東憲偸葬故渠夫李宗三積年相訟反被重杖含冤身死渠子念祖不勝刻骨之痛相訟十年又爲致死乞令該曹明査處決云矣一邊之言有難取信請令該府明査處決從之又啓言忠州幼學李國柱上言以爲渠十五代祖鎭安大君初葬咸興後移豊德北面配三韓國夫人忠州池氏同塋祔之丙子亂後遺失而子孫流落遐鄕末由追尋往在己丑先大王特軫大君之功德賜諡靖懿將樹風聲於百世以失墓之致榮褒之典止於此而已何幸丁未潦水嚙其墓側小碣露出其陽面云三韓國夫人池氏之墓鎭安大君祔左云云下有長明燈二雙封墳宛然而風俗奸獰心知爲大君墓所欲勒葬其傍掩匿其事以爲自已之山者必有其人旣尋之後其䐉後壓葬階前逼葬之塚自知犯法而移去其外尙多亂塚伏乞掘去使遺墓得爲永奠之地云矣大君墓所事體自別䐉階壓逼之葬旣皆移去則左右上下二十步千百諸塚盡欲掘移殆涉迂遠而旣稱璿裔有此天聽請以凡諸繼葬斫伐等節禁斷之意分付道臣敎以事有久遠而不必一一追理者至於本事寧或以久遠歇看大君墳山事體自別鎭安大君卽國初大君中序居茅一而有泰伯之德避位於咸興定廟以茅二大君入承及鎭安之逝也自咸興移厝豊德齊陵近地則其事體之尊嚴姑舍是是豈任其蕪穢使樵牧不禁民塚逼近而屬之久遠置諸勿論處乎廿步外禁葬謂之殆涉迃遠者該堂跋辭極爲駭然本山禁標雖至百步千步亦無所不可該堂爲先從重推考尙未詳知本山事實在予後人誠有固陋之嫌未遑之歎而今旣因此聞知則豈可又復因循卽令禮曹行會該道今番齊陵春奉審時令道伯親審山所標內民塚局面形止及距齊陵爲幾里外此事蹟之可合憑據者參以目擊耳剽條列錄來還朝日登對以奏事分付墓道之有篆首守塚之有民戶奉祀孫姓名之爲誰某居在何地方一一詳探回奏事幷分付該道伯之意令禮判知悉大君事蹟之見在公私文字者亦令禮判詳考撮槪草記事一體知悉又啓言五部閑良金田潗等上言以爲都城十里外許民入葬自是法典而西郊則自國初以甕巖川爲標限甕巖川以北館基峴等地距京城爲十五里其爲標外不啻明白故渠等入葬此地者數萬塚而于今四百年矣中間因京兆尺量之謬誤渠等先壠混入標內山直輩從中侵虐墳墓之崩頹不敢修葺子孫之死亡不得繼葬往在丙子冒死上言啓下京兆改爲尺量而以彰義門捷路量之猶爲十二里京兆以有難輕議防啓伏乞特命京兆以西門正路改尺量正界立標云矣以衆民之事所請尺量許施館基峴甕巖川果是十五里之內則請依前禁繼允之